pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อนุทิน ร่วมประชุมรัฐมนตรีด้านความปลอดภัยทางถนน ครั้งที่ 3 ณ ประเทศสวีเดน
วันพฤหัสบดีที่ 20 กุมภาพันธ์ 2563
อนุทิน ร่วมประชุมรัฐมนตรีด้านความปลอดภัยทางถนน ครั้งที่ 3 ณ ประเทศสวีเดน
รองนายกรัฐมนตรีและรัฐมนตรีว่าการกระทรวงสาธารณสุข โชว์ความสําเร็จการทํางานด้านความปลอดภัยทางถนนของไทยในช่วง 10 ปีที่ผ่านมา ตั้งคณะกรรมการศูนย์อํานวยการความปลอดภัยทางถนน (คปถ.) รวมศูนย์ข้อมูล 3 ฐาน 3 หน่วยงาน เพื่อลดความซ้ําซ้อ
อนุทิน ร่วมประชุมรัฐมนตรีด้านความปลอดภัยทางถนน ครั้งที่ 3 ณ ประเทศสวีเดน
รองนายกรัฐมนตรีและรัฐมนตรีว่าการกระทรวงสาธารณสุข โชว์ความสําเร็จการทํางานด้านความปลอดภัยทางถนนของไทยในช่วง 10 ปีที่ผ่านมา ตั้งคณะกรรมการศูนย์อํานวยการความปลอดภัยทางถนน (คปถ.) รวมศูนย์ข้อมูล 3 ฐาน 3 หน่วยงาน เพื่อลดความซ้ําซ้อน
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ร่วมการประชุมนานาชาติรัฐมนตรีด้านความปลอดภัยทางถนน ครั้งที่ 3 (The 3rd Global Ministerial Conference on Road Safety) และร่วมอภิปรายหัวข้อ “เก็บเกี่ยวความสําเร็จจากการทํางานด้านความปลอดภัยทางถนนในช่วงทศวรรษ พ.ศ.2554-2563” (Harnessing the Successes of the Decade of Action for Road Safety 2011-2020) โดยมีนพ.ศุภกิจ ศิริลักษณ์ รองปลัดกระทรวงสาธารณสุข และนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค ร่วมประชุม และสมเด็จพระราชาธิบดีคาร์ลที่ 16 กุสตาฟ เป็นประธานเปิดการประชุม ณ กรุงสต็อกโฮล์ม ประเทศสวีเดน
นายอนุทินกล่าวว่า ประเทศไทยได้จัดตั้งคณะกรรมการศูนย์อํานวยการความปลอดภัยทางถนน (คปถ.) โดยความร่วมมือของหลายภาคส่วนที่เกี่ยวข้อง และขยายการดําเนินงานไปทุกระดับ ตั้งแต่ส่วนกลาง จนถึงระดับตําบล และจัดการรวบรวมข้อมูลเพื่อให้เกิดความถูกต้องและลดความซ้ําซ้อน โดยรวมศูนย์ข้อมูลจาก 3 หน่วยงาน ได้แก่ สํานักงานตํารวจแห่งชาติ บริษัทกลางคุ้มครองผู้ประสบภัยจากรถ จํากัดและทะเบียนราษฎร์ เข้าด้วยกัน และได้พูดถึงความท้าทายของการดําเนินงานด้วยหลัก 5 ด้าน (5Es) ประกอบด้วย การให้ความรู้เรื่องความปลอดภัยทางถนน (Education), วิศวกรรมจราจรที่ทําให้เกิดความปลอดภัย (Engineering) เช่น พาหนะ ถนน ฯลฯ, ด้านเศรษฐศาสตร์ (Economic) ช่วยลดภาษีอุปกรณ์ความปลอดภัย, การบังคับใช้กฎหมายอย่างจริงจัง (Enforcement) เช่น เมาแล้วขับ หมวกกันน็อค และการสร้างพลังของทุกๆฝ่ายในการสร้างความปลอดภัยทางถนน (Empowerment) เพื่อให้การศึกษาและปลูกจิตสํานึกของการขับขี่ด้วยความรับผิดชอบสูง เพื่อความปลอดภัยของทุกคนรวมทั้งผู้ใช้ทางเท้าด้วย และเน้นย้ําการบังคับใช้กฎหมายอย่างเคร่งครัด รวมทั้งลงทุนให้เกิดระบบคมนาคมและการขนส่งสาธารณะที่มีประสิทธิภาพ ปลอดภัย ในราคาที่จ่ายได้ พร้อมทั้งสนับสนุนให้ประชาชนใช้ระบบคมนาคมและการขนส่งสาธารณะให้มากที่สุด
“ความปลอดภัยบนท้องถนนเป็นเรื่องของทุกๆคน ความร่วมมือจากทุกภาคส่วนที่เกี่ยวข้องเป็นสิ่งที่จําเป็นอย่างยิ่ง หากร่วมมือร่วมใจกันจะทําให้สามารถลดการสูญเสียจากอุบัติเหตุบนท้องถนนได้มากถึง 10,000 คนต่อปีโดยประมาณ” นายอนุทินกล่าว
สําหรับการประชุมนานาชาติรัฐมนตรีด้านความปลอดภัยทางถนน ครั้งที่ 3 (The 3rd Global Ministerial Conference on Road Safety)ณ กรุงสต็อกโฮล์ม ประเทศสวีเดน มีผู้ร่วมอภิปรายจากองค์การอนามัยโลก รัฐมนตรีคมนาคมประเทศอินเดีย ประธานกรรมการเพื่อความปลอดภัยทางถนน ประเทศรัสเซีย ผู้อํานวยการบริหารสมาคมความปลอดภัยทางถนน ประเทศเคนย่า เลขาธิการคณะกรรมาธิการสหประชาชาติด้านเศรษฐกิจภาคพื้นยุโรป และผู้อํานวยการบริษัทมิชลิน
**************************** 20 กุมภาพันธ์ 2563
************************************
รัฐบาลไทย-ข่าวทำเนียบรัฐบาล-รัฐบาลยืนยันยังไม่มีแนวคิดปรับขึ้นภาษี VAT วอนสังคมอย่าตื่นตระหนกและหลงเชื่อ ย้ำนายกฯ ไม่หวั่นไหวต่อผลโพล ชี้ทำหน้าที่ให้ดีที่สุด ยกให้ประชาชนตัดสินเอง
วันศุกร์ที่ 25 พฤษภาคม 2561
รัฐบาลยืนยันยังไม่มีแนวคิดปรับขึ้นภาษี VAT วอนสังคมอย่าตื่นตระหนกและหลงเชื่อ ย้ํานายกฯ ไม่หวั่นไหวต่อผลโพล ชี้ทําหน้าที่ให้ดีที่สุด ยกให้ประชาชนตัดสินเอง
รัฐบาลยืนยันยังไม่มีแนวคิดปรับขึ้นภาษี VAT วอนสังคมอย่าตื่นตระหนกและหลงเชื่อ ย้ํานายกฯ ไม่หวั่นไหวต่อผลโพล ชี้ทําหน้าที่ให้ดีที่สุด ยกให้ประชาชนตัดสินเอง
วันนี้ (25 พฤษภาคม 2561) พลโท สรรเสริญ แก้วกําเนิด โฆษกประจําสํานักนายกรัฐมนตรี กล่าวถึงกรณีที่มีการแชร์ข้อความและภาพระบุ “ประยุทธ์ขอประชาชนจ่ายภาษีมูลค่าเพิ่มเป็น 8% ถ้าไม่ขึ้นประเทศจะล้มละลาย” ในช่วงนี้ ว่า ข้อความและภาพดังกล่าวเป็นเรื่องเก่าเมื่อเดือน มี.ค. 60 ซึ่งนายกรัฐมนตรีและรัฐบาลได้ชี้แจงไปแล้วว่า ไม่ได้เป็นเจตนารมณ์ของนายกฯ แต่เป็นการตีความที่คลาดเคลื่อน พร้อมทั้งยืนยันด้วยว่าไม่มีนโยบายปรับขึ้นภาษีมูลค่าเพิ่ม (VAT) แต่อย่างใด
นอกจากนี้ ยังมีประเด็นข้อกังวลว่า รัฐบาลจะปรับขึ้นภาษี VAT 9% (รวมภาษีท้องถิ่นอีก 1% อัตรารวมคือ 10%) ตั้งแต่วันที่ 1 ต.ค.61 ตามที่ได้ประกาศพระราชกฤษฎีกาในราชกิจจานุเบกษา เมื่อวันที่ 2 ต.ค.60 โดยพลเอก ประยุทธ์ จันทร์โอชา นายกรัฐมนตรี กล่าวว่า “ขณะนี้ยังไม่มีแนวคิดที่จะปรับขึ้นภาษี VAT ตามที่ระบุไว้กฎหมาย โดยยังคงไว้ที่อัตรา 7% เพราะไม่อยากผลักภาระให้ประชาชนเดือดร้อน จึงไม่อยากให้สังคมตื่นตระหนกและหลงเชื่อ หรือนําไปวิพากษ์วิจารณ์จนเกิดความสับสน”
ทั้งนี้ โดยหลักการแล้วรัฐบาลจะต้องขึ้นภาษี VAT อีก 3% เป็น 10% เพื่อให้สอดคล้องกับพระราชบัญญัติประมวลรัษฎากร แต่รัฐบาลได้ออกกฎหมายลดอัตราภาษี VAT โดยให้จัดเก็บจริงที่ 7% ซึ่งเป็นอัตราคงที่ต่อเนื่องกันมาทุกปี
ส่วนกรณีที่สื่อมวลชนหลายสํานักเผยแพร่ข่าว เพจเฟซบุ๊ก “ขอล้าน Like สนับสนุนให้ พลเอก ประยุทธ์ จันทร์โอชา เป็นนายก” ทําโพลสอบถามประชาชนในโอกาสครบรอบ 4 ปี ว่ายังสนับสนุนนายกรัฐมนตรีให้บริหารบ้านเมืองต่อหรือไม่ โดย 1วัน มีผู้ตอบคําถาม 500,000 คน แบ่งเป็นผู้ที่สนับสนุน 11% และไม่สนับสนุน 89% นั้น
“นายกรัฐมนตรีรับทราบแล้ว และไม่รู้สึกหวั่นไหวต่อข้อมูลดังกล่าว เพราะที่ผ่านมามีผลโพลออกมาจากหลายสํานัก หลายประเภท ซึ่งมีทั้งที่สนับสนุนและไม่สนับสนุน ซึ่งถือเป็นเรื่องปกติ โดยยืนยันว่าจะทําหน้าที่ทุกอย่างให้ที่ดีสุด จนกว่าจะมีการเลือกตั้ง จากนั้นประชาชนจะเป็นผู้ตัดสินเอง”
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว. สธ. แสดงความยินดีกับผู้อำนวยการองค์การอนามัยโลกคนใหม่และพร้อมร่วมงานทันที
วันพุธที่ 24 พฤษภาคม 2560
รมว. สธ. แสดงความยินดีกับผู้อํานวยการองค์การอนามัยโลกคนใหม่และพร้อมร่วมงานทันที
รัฐมนตรีว่าการกระทรวงสาธารณสุข กล่าวแสดงความยินดีกับนายแพทย์เทดรอส แอดฮานอม ผู้แทนจากประเทศเอธิโอเปีย ที่ได้รับคะแนนเสียงส่วนใหญ่ให้ดํารงตําแหน่งผู้อํานวยการองค์การอนามัยโลกคนใหม่ พร้อมร่วมทํางานกับนายเทดรอสในการเสริมสร้างความเข้มแข็งขององค์การอนามัยโลก
รัฐมนตรีว่าการกระทรวงสาธารณสุข กล่าวแสดงความยินดีกับนายแพทย์เทดรอส แอดฮานอม ผู้แทนจากประเทศเอธิโอเปีย ที่ได้รับคะแนนเสียงส่วนใหญ่ให้ดํารงตําแหน่งผู้อํานวยการองค์การอนามัยโลกคนใหม่ พร้อมร่วมทํางานกับนายเทดรอสในการเสริมสร้างความเข้มแข็งขององค์การอนามัยโลก
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ได้ลงคะแนนเสียงเลือกตั้งผู้อํานวยการองค์การอนามัยโลกคนใหม่ ในการประชุมสมัชชาอนามัยโลก สมัยที่ 70 เมื่อวันที่ 23 พฤษภาคม 2560 ณ นครเจนีวาสมาพันธรัฐสวิส โดยนายแพทย์เทดรอส แอดฮานอม (Dr. Tedros Adhanom) ผู้แทนจากประเทศเอธิโอเปีย ได้รับคะแนนเสียงส่วนใหญ่จากประเทศสมาชิกที่มีสิทธิ์ลงคะแนนเสียงทั้งหมด 187 ประเทศ ให้ดํารงตําแหน่งผู้อํานวยการองค์การอนามัยโลกคนที่ 8 ต่อจากแพทย์หญิงมาร์กาเร็ต ชาน ที่จะหมดวาระลงในวันที่ 30 มิถุนายน 2560 โดยได้กล่าวแสดงความยินดีที่ชนะการเลือกตั้งและได้รับการแต่งตั้งเป็นผู้อํานวยการองค์การอนามัยโลกคนใหม่ และพร้อมร่วมทํางานกับนายเทดรอสในการเสริมสร้างความเข้มแข็งขององค์การอนามัยโลก
ศาสตราจารย์คลินิก เกียรติคุณ นายแพทย์ปิยะสกลกล่าวต่อว่า ได้ใช้โอกาสนี้ กล่าวอําลาและขอบคุณแพทย์หญิงมากาเรต ชาน ผู้อํานวยการใหญ่องค์การอนามัยโลกคนปัจจุบันที่กําลังจะหมดวาระลง รู้สึกชื่นชมในความเป็นผู้นําที่เข้มแข็งของแพทย์หญิงมากาเร็ต ชาน ในการสร้างความสมดุลระหว่างการเมือง และความมั่นคงของสุขภาพโลก โดยเฉพาะในช่วงวิกฤตการระบาดของโรคเชื้อไวรัสอีโบลาในแอฟริกาตะวันตก แพทย์หญิงมาร์กาเร็ต ชาน สามารถระดมความร่วมมือจากทุกภาคส่วนทั้งภาครัฐและเอกชนในการพัฒนาวัคซีนเพื่อป้องกันเชื้อไวรัสอีโบลาสําเร็จภายใน 2 ปี พิสูจน์ให้โลกเห็นถึงความเป็นผู้นําที่แข็งแกร่งของเธอ รวมทั้งยังสร้างแรงบันดาลใจให้กับประชาคมโลกในการสร้างความเป็นธรรมด้านสุขภาพ (health equity) การเสริมสร้างความเข้มแข็งให้กับระบบสุขภาพ และการสร้างหลักประกันสุขภาพถ้วนหน้า ซึ่งเป็นเป้าหมายสําคัญของวาระการพัฒนาที่ยั่งยืน (SDG)
“แพทย์หญิงมาร์กาเร็ต ชาน เสมือนเป็นทรัพย์สมบัติที่ค่าที่สุดของวงการสุขภาพโลก จากการเป็นผู้นําองค์การอนามัยโลกที่มีประสบการณ์สะสมมาอย่างยาวนาน และอวยพรให้แพทย์หญิงมาร์กาเร็ต ชานมีสุขภาพดีและมีความสุขในวัยเกษียณ” รัฐมนตรีว่าการกระทรวงสาธารณสุขกล่าว
ทั้งนี้ ผู้สมัคร 3 คนในรอบสุดท้ายของการคัดเลือก ได้แก่ นายแพทย์เทดรอส แอดฮานอม (Dr. Tedros Adhanom) จากประเทศเอธิโอเปีย แพทย์หญิงซาเนียนิสตาร์ (Dr.Sania Nishtar) จากปากีสถาน และนายแพทย์เดวิด นาบาร์โร (Dr. David Nabarro) จากสหราชอาณาจักร การเลือกตั้งครั้งนี้ใช้เวลาทั้งหมดเกือบ 5 ชั่วโมง
พฤษภาคม 3/4 *********************************** 24 พฤษภาคม 2560
รัฐบาลไทย-ข่าวทำเนียบรัฐบาล-5 ข้อปฏิบัติสำรับเจ้าของกิจการโรงหนัง
วันเสาร์ที่ 20 มิถุนายน 2563
5 ข้อปฏิบัติสํารับเจ้าของกิจการโรงหนัง
มีวิธีปฏิบัติอย่างไรบ้างนะ
รัฐบาลไทย-ข่าวทำเนียบรัฐบาล-สธ.จัดทีมแพทย์เดินเท้ากระจายทุก 20 เมตรดูแลประชาชนในมณฑลพิธีท้องสนามหลวง
วันพุธที่ 25 ตุลาคม 2560
สธ.จัดทีมแพทย์เดินเท้ากระจายทุก 20 เมตรดูแลประชาชนในมณฑลพิธีท้องสนามหลวง
กระทรวงสาธารณสุข จัดทีมแพทย์เดินเท้ากระจายทุก 20 เมตรดูแลประชาชนในมณฑลพิธีท้องสนามหลวง เตือนประชาชนอากาศร้อนสลับฝนตก ผู้ป่วยโรคเรื้อรัง ผู้สูงอายุ เด็กเล็กเสี่ยงเจ็บป่วยง่าย 3โรคสําคัญ คือไข้หวัด ท้องเสีย และลมแดด
วันนี้ (25 ตุลาคม 2560) ที่กระทรวงสาธารณสุข จ.นนทบุรี ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า กระทรวงสาธารณสุขมีความห่วงใยพี่น้องประชาชนที่มาร่วมร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ที่มีความพร้อมด้านจิตใจเต็มที่ ขอให้ระมัดระวังเรื่องสุขภาพ ได้มอบหมายให้นายแพทย์เจษฎา โชคดํารงสุข ปลัดกระทรวงสาธารณสุข จัดเตรียมทีมแพทย์ พยาบาล และอุปกรณ์พร้อมทํางานเชิงรุกในการดูแลพี่น้องประชาชนในสภาพที่อากาศแปรปรวน
ศ.คลินิก เกียรติคุณ นพ.ปิยะสกลกล่าวต่อว่า ในวันนี้ได้มีการประชุมวิดีโอทางไกลศูนย์ปฏิบัติการด้านการแพทย์และสาธารณสุข (Operation Center : OC) ส่วนกลางและส่วนภูมิภาค ซักซ้อมความพร้อมของระบบสื่อสาร ทั้งช่องทางหลักและช่องทางเสริมคือระบบวิทยุสื่อสาร เป็นช่องทางประสานงานระหว่างผู้ปฏิบัติงานในพื้นที่และส่วนกลาง รวมทั้งความพร้อมของทีมแพทย์ การสํารองยาเวชภัณฑ์ ช่องทางด่วนระบบส่งต่อผู้ป่วยฉุกเฉิน เป็นต้น ขณะนี้ทั่วประเทศได้จัดทีมแพทย์พร้อมปฎิบัติงาน จํานวน 4,442 ทีม รวมทั้งทีมสํารองสนับสนุนส่วนกลางอีกเขตสุขภาพละ 5 ทีม ทั้งนี้ ได้กําชับทุกพื้นที่เตรียมแผนสํารองกรณีมีฝนตกหนัก เตรียมเสื้อกันฝน หมวก รองเท้าบู๊ท ให้บุคลากรพร้อมปฎิบัติงานในทุกสถานการณ์ หากมีเหตุการณ์ผิดปกติให้รายงานผู้บริหารทันที และให้ทุกจังหวัดเตรียมพร้อมการเปิดศูนย์ปฎิบัติการฯ สามารถปฎิบัติงานได้ภายใน 120 นาทีเมื่อได้รับการสั่งการ
สําหรับในกรุงเทพมหานคร ขณะนี้ประชาชนเข้าไปอยู่ในมณฑลพิธีท้องสนามหลวง รอร่วมงานพระราชพิธีฯ รวมทั้งในจุดวางดอกไม้จันทน์ ในการดูแลสุขภาพประชาชนในระหว่างรองานพระราชพิธีฯ จากสภาพอากาศที่ร้อนสลับกับฝนตก อาจทําให้ประชาชนเสี่ยงเจ็บป่วยง่าย โดยเฉพาะผู้ป่วยโรคเรื้อรัง ผู้สูงอายุ เด็กเล็ก โดย 3 โรคที่พบได้บ่อยจากการประเมินของกรมควบคุมโรคคือไข้หวัด ท้องเสีย และลมแดด กระทรวงสาธารณสุขได้จัดทีมแพทย์เดินเท้าพร้อมยาและเวชภัณฑ์จําเป็น กระจายอยู่ทุกๆ 20 เมตร ทํางานเชิงรุกเข้าไปประเมินความเจ็บป่วย หากพบเจ็บป่วยเล็กน้อยจะให้ยาบรรเทาอาการเบื้องต้น หากอาการรุนแรงให้พามาพักที่จุดปฐมพยาบาล
ขอให้ประชาชนเตรียมร่างกาย จิตใจให้พร้อมเข้าร่วมงานพระราชพิธีสําคัญในครั้งนี้ พักผ่อนให้เพียงพอ เตรียมของใช้ประจําตัวที่จําเป็น รวมทั้งยาที่ใช้ประจํา หากเจ็บป่วยฉุกเฉินให้แจ้งทีมแพทย์หรือทีมจิตอาสาเฉพาะกิจด้านการแพทย์ที่กระจายอยู่ในพื้นที่ โดยให้สังเกตที่ปลอกแขนสีขาวมีกากบาทสีเขียว หรือโทรแจ้งสายด่วน 1669 สายด่วนสุขภาพจิต 1323
รัฐบาลไทย-ข่าวทำเนียบรัฐบาล-ก.แรงงาน จ่ายเงินช่วยเหลือหรืออุดหนุนแก่สปก.สู้โควิด-19 [กระทรวงแรงงาน]
วันอังคารที่ 5 พฤษภาคม 2563
ก.แรงงาน จ่ายเงินช่วยเหลือหรืออุดหนุนแก่สปก.สู้โควิด-19 [กระทรวงแรงงาน]
ก.แรงงาน จ่ายเงินช่วยเหลือหรืออุดหนุนแก่สปก.สู้โควิด-19
ก.แรงงาน โดยกรมพัฒนาฝีมือแรงงาน จ่ายเงินช่วยเหลือหรืออุดหนุนให้แก่สถานประกอบกิจการกว่า 10 ล้านบาท พบสปก.จํานวน 360 แห่ง จัดฝึกอบรมแก่ลูกจ้างเกินกว่าร้อยละ 70
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงานเปิดเผยว่าตามพระราชบัญญัติส่งเสริมการพัฒนาฝีมือแรงงาน พ.ศ. 2545 และแก้ไขเพิ่มเติม (ฉบับที่ 2) พ.ศ. 2557 ออกมาตรการจูงใจให้สถานประกอบกิจการดําเนินการจัดฝึกอบรมให้แก่ลูกจ้างของตนเองให้มากกว่าที่กฎหมายกําหนด และมาตรการจูงใจอีกหลายกรณี ส่งผลให้มีสถานประกอบกิจการได้เงินช่วยเหลืออุดหนุนดังกล่าวไปแล้วกว่า567 แห่ง เป็นเงินกว่า 10 ล้านบาท (ณ สิ้นเดือนมีนาคม 2563)
นายธวัชกล่าวต่อไปว่า ในปีงบประมาณ 2563 กองทุนพัฒนาฝีมือแรงงาน เตรียมจัดสรรเงินงบประมาณจํานวน 30 ล้านบาท สําหรับจ่ายเป็นเงินช่วยเหลือหรืออุดหนุนให้แก่สถานประกอบกิจการในหลายกรณี เพื่อส่งเสริมให้สถานประกอบกิจการมีส่วนร่วมในการพัฒนาศักยภาพลูกจ้างของตนเองให้มากขึ้น ปัจจุบันมีสถานประกอบกิจการ ผู้ดําเนินการทดสอบมาตรฐานฝีมือแรงงานแห่งชาติ และศูนย์ประเมินความรู้ความสามารถ ได้รับเงินช่วยเหลือหรืออุดหนุนดังกล่าวแล้วจํานวนทั้งสิ้น 567 แห่ง เป็นเงิน 10,272,887.24 บาท โดยจํานวนเงินที่จ่ายไปเป็นเงินช่วยเหลือหรืออุดหนุนให้แก่สถานประกอบกิจการที่จัดฝึกอบรมให้แก่ลูกจ้างเกินกว่าร้อยละ 70 มากที่สุด รองลงมาเป็นการจ่ายเงินให้แก่ศูนย์ประเมินความรู้ความสามารถกลาง และผู้ดําเนินการทดสอบมาตรฐานฝีมือแรงงานแห่งชาติ ตามลําดับ
การรับเงินช่วยเหลือหรืออุดหนุนดังกล่าว มีหลายกรณี อาทิ สถานประกอบกิจการ (สปก.) ที่จัดฝึกอบรมให้แก่ลูกจ้างเกินกว่าร้อยละ 70 ของลูกจ้างทั้งหมด จะได้รับเงินช่วยเหลือหรืออุดหนุนส่วนที่เกินนั้น 200 บาทต่อคน หรือกรณีที่ส่งลูกจ้างเข้ารับการทดสอบมาตรฐานฝีมือแรงงานแห่งชาติและผ่านการทดสอบ รวมถึงสปก.จ่ายค่าจ้างในอัตราค่าจ้างตามมาตรฐานฝีมือด้วย มีสิทธิได้รับเงินช่วยเหลือหรืออุดหนุน 1,000 บาทต่อคน แต่ไม่เกินปีละ 100,000 บาท อีกกรณีคือสปก.จัดทํามาตรฐานฝีมือแรงงานของตนเอง แล้วนําไปใช้ในการทดสอบลูกจ้างของตนเอง มีสิทธิรับเงินช่วยเหลือหรืออุดหนุนสาขาละ 10,000 บาท
เงินช่วยเหลือหรืออุดหนุนที่ได้รับนั้น สามารถช่วยสปก.ที่ได้รับผลผลกระทบจากการแพร่ระบาดของเชื้อไวรัสโควิด-19 เพื่อนําไปใช้จ่ายในการดําเนินธุรกิจในช่วงวิกฤตนี้ได้ ดังนั้น สปก.ที่ดําเนินการตาม พ.ร.บ.ส่งเสริมการพัฒนาฝีมือแรงงาน พ.ศ. 2545 ปฏิบัติตามเงื่อนไขดังกล่าว สามารถติดต่อยื่นขอรับเงินช่วยเหลือหรืออุดหนุนได้ที่สถาบันหรือสํานักงานพัฒนาฝีมือแรงงานทั่วประเทศที่สถานประกอบกิจการตั้งอยู่ หรือสอบถามข้อมูลเพิ่มเติมได้ที่สายด่วนกระทรวงแรงงาน 1506 กด 4 หรือกองส่งเสริมการพัฒนาฝีมือแรงงาน0 2643 6039หรือติดตามข่าวสารเพิ่มเติมได้ที่www.dsd.go.th/sdpaa
รัฐบาลไทย-ข่าวทำเนียบรัฐบาล-โฉมใหม่! ไฉไลกว่าเดิม คืนความสุขให้คนคลอง คืนสายคลองให้คนเมือง
วันอังคารที่ 25 กันยายน 2561
โฉมใหม่! ไฉไลกว่าเดิม คืนความสุขให้คนคลอง คืนสายคลองให้คนเมือง
- -
“บ้าน” คือหนึ่งในปัจจัย 4 ที่จําเป็นต่อการดํารงชีวิต และยังเป็นจุดเริ่มต้นของการสร้างความอบอุ่นในครอบครัว
แต่สําหรับกลุ่มผู้ด้อยโอกาสในสังคม บ้านเป็นเพียงแค่ที่หลับนอน มีสภาพแออัด ขาดสาธารณูปโภคที่เพียงพอ สิ่งแวดล้อมเป็นพิษ และบางชุมชนสร้างรุกล้ําเข้าไปในพื้นที่สาธารณะ
จากข้อมูลพบว่า ในกรุงเทพมหานครมีครัวเรือนที่ปลูกสร้างรุกล้ําคูคลองสาธารณะ จํานวน 23,500 ครัวเรือน กินพื้นที่ 1,161 คลอง ส่งผลกระทบต่อการระบายน้ํา ทําให้เกิดปัญหาน้ําท่วมในเขตเมือง
โครงการพัฒนาที่อยู่อาศัยชุมชนริมคลอง เพื่อแก้ไขปัญหาชุมชนแออัดและการปลูกสร้างบ้านเรือนรุกล้ําลําน้ํา ยกระดับคุณภาพชีวิตของประชาชน จึงได้เกิดขึ้น
รัฐบาลตั้งเป้าว่า “คนไทยทุกคนต้องมีที่อยู่อาศัยและมีคุณภาพชีวิตที่ดีภายในปี 2579” โดยได้กําหนดไว้ในยุทธศาสตร์การพัฒนาที่อยู่อาศัย 20 ปี (พ.ศ. 2560 - 2579)
ตัวอย่างของการพัฒนาชุมชนริมคลองที่เห็นเป็นรูปธรรมชัดเจน คือ ชุมชนริมคลองลาดพร้าว
หน่วยงานภาครัฐและประชาชนร่วมมือร่วมใจกันพลิกฟื้นชุมชนให้น่าอยู่ สะอาด สวยงาม และมีระบบสาธารณูปโภคที่ได้มาตรฐาน โดยย้ายบ้านเรือนที่รุกล้ําคลองไปยังพื้นที่แห่งใหม่ รวม 50 ชุมชน 7,069 ครัวเรือน กระจายไปยังพื้นที่ต่าง ๆ ทั้งเขตวังทองหลาง ห้วยขวาง ลาดพร้าว จตุจักร บางเขน หลักสี่ ดอนเมือง และสายไหม
พร้อมทั้งก่อสร้างเขื่อนคอนกรีตริมคลอง เพื่อป้องกันน้ําท่วมเมือง ระยะทางรวม 45.3 กิโลเมตร
“บ้านประชารัฐริมคลอง” ชื่อใหม่ในพื้นที่แห่งใหม่ ปลูกสร้างบนที่ดินราชพัสดุริมคลอง มีอายุการเช่าที่ดิน 30 ปี เมื่อหมดสัญญาสามารถต่อได้อีกคราวละ 30 ปี โดยรัฐบาลได้สนับสนุนสินเชื่อเพื่อก่อสร้างบ้านให้ประชาชนตามราคาจริง ไม่เกิน 400,000 บาท ระยะเวลาผ่อนชําระคืน 15 - 20 ปี
ปัจจุบัน ลงมือก่อสร้างบ้านประชารัฐริมคลองแล้ว จํานวน 31 ชุมชน ในพื้นที่ 8 เขต หรือราว 40% ของแผนที่วางไว้ โดยมี 4 ชุมชน ที่สร้างเสร็จแล้ว คือ
1.ชุมชนศาลเจ้าพ่อสมบุญ 54 เขตสายไหม
2.ชุมชนบางบัวเชิงสะพานไม้ 1 เขตหลักสี่
3.ชุมชนบางบัวหลังกองการภาพ เขตบางเขน
4.ชุมชนสามัคคีร่วมใจ เขตลาดพร้าว
ส่วนชุมชนที่อยู่ระหว่างการก่อสร้าง คาดว่าจะแล้วเสร็จ ในปี 2562
สําหรับผู้ที่ยังไม่เข้าร่วมโครงการ เจ้าหน้าที่ได้ลงพื้นที่พูดคุยทําความเข้าใจ และรับฟังปัญหาข้อติดขัดต่าง ๆ เพื่อหาทางออกร่วมกันอย่างต่อเนื่อง
“เครือข่ายชุมชนริมคลองลาดพร้าว” 50 ชุมชน ผู้ได้รับอานิสงส์จากโครงการพัฒนาที่อยู่อาศัยชุมชนริมคลอง ได้ยื่นหนังสือถึงนายกรัฐมนตรี เพื่อขอบคุณที่รัฐบาลเข้ามาดําเนินการในเรื่องนี้ ทําให้ประชาชนมีชีวิตที่ดีขึ้น และขอให้เดินหน้าโครงการนี้ต่อไป
บทสรุปเบื้องต้นของบ้านประชารัฐริมคลอง คือ ....
ความมุ่งมั่นตั้งใจจริงของหน่วยงานภาครัฐ และความร่วมมือของภาคเอกชน และภาคประชาชน เพื่อคืนความสุขให้คนคลอง คืนสายคลองให้คนเมือง อย่างยั่งยืน
---------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรีตรวจความคืบหน้าการจัดสร้างพระเมรุมาศฯ
วันจันทร์ที่ 2 ตุลาคม 2560
รองนายกรัฐมนตรีตรวจความคืบหน้าการจัดสร้างพระเมรุมาศฯ
รองนายกรัฐมนตรีตรวจความคืบหน้าการจัดสร้างพระเมรุมาศฯ
วันนี้ (วันจันทร์ที่ 2 ตุลาคม 2560) เวลา 17.00 น. ณ ท้องสนามหลวง
พลเอกธนะศักดิ์ ปฏิมาประกร รองนายก
รัฐมนตรี ประธานกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศ และบูรณปฏิสังขรณ์ราชรถและพระยานมาศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ตรวจความคืบหน้าการจัดสร้างพระเมรุมาศ สิ่งปลูกสร้างประกอบพระเมรุมาศฯ โดยมีนายอนันต์ ชูโชติ อธิบดีกรมศิลปากร รายงานความคืบหน้าการดําเนินงาน ดังนี้
งานก่อสร้างพระเมรุมาศและอาคารประกอบ ภาพรวมขณะนี้คืบหน้าร้อยละ 98.6 ส่วนงานศิลปกรรมประกอบจัดทําแล้วเสร็จ และติดตั้งบนพระเมรุมาศแล้วทั้งหมด รวมทั้งจิตรกรรมฉากบังเพลิงและจิตรกรรมโครงการอันเนื่องมาจากพระราชดําริ ได้นําขึ้นติดตั้งตามตําแหน่งแล้วเช่นกัน
งานประณีตศิลป์ในพระราชพิธี ได้แก่ งานจัดสร้างพระโกศจันทน์และฟืนไม้จันทน์ แล้วเสร็จ
งานจัดสร้างพระโกศพระบรมอัฐิ คืบหน้ารวมร้อยละ 89 อยู่ระหว่างการลงยาสีและประดับอัญมณี งานออกแบบและจัดทําเครื่องสังเค็ด คืบหน้ารวมร้อยละ 81
งานบูรณปฏิสังขรณ์ราชรถและพระยานมาศ รวมทั้งการจัดสร้างราชรถปืนใหญ่ และพระที่นั่ง
ราเชนทรยานน้อย ดําเนินการแล้วเสร็จทั้งหมด
ซึ่งนายกรัฐมนตรีได้ไปเป็นประธานในพิธีบวงสรวงอัญเชิญราชรถ เมื่อวันที่ 21 กันยายน 2560 ที่ผ่านมา และพร้อมสําหรับการเคลื่อนออกเพื่อร่วมการฝึกซ้อมริ้วขบวนในสถานที่จริงครั้งแรก ในวันที่ 7 ตุลาคม 2560
รัฐบาลไทย-ข่าวทำเนียบรัฐบาล-ยธ. มุ่งพัฒนาเยาวชนเพื่อก้าวสู่บุคลากรด้านกระบวนการยุติธรรม
วันอังคารที่ 7 มีนาคม 2560
ยธ. มุ่งพัฒนาเยาวชนเพื่อก้าวสู่บุคลากรด้านกระบวนการยุติธรรม
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมคณะอนุกรรมการพัฒนาความรู้และส่งเสริมคุณธรรมแก่บุคลากรในงานยุติธรรม ครั้งที่ ๑ / ๒๕๖๐
เมื่อวันจันทร์ที่ ๖ มีนาคม ๒๕๖๐ เวลา ๑๓.๓๐ น.
ณ ห้องประชุมกรมคุมประพฤติ ชั้น ๔ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมคณะอนุกรรมการพัฒนาความรู้
และส่งเสริมคุณธรรมแก่บุคลากรในงานยุติธรรม ครั้งที่ ๑ / ๒๕๖๐
เพื่อพิจารณากรอบแนวทางการพัฒนาเยาวชน
ที่อยู่ระหว่างการศึกษาในสาขาวิชาด้านกระบวนการยุติธรรม
ให้มีทักษะวิชาชีพ โดยมุ่งเน้นการปรับปรุงและพัฒนาหลักสูตร
ที่เกี่ยวข้องในสาขากระบวนการยุติธรรมในสถานศึกษาให้มีประสิทธิภาพมากยิ่งขึ้น
รวมทั้งการจัดกิจกรรมอบรมเพื่อเสริมสร้างจิตสํานึกรักความยุติธรรม
อันจะนําไปสู่การวางรากฐานของกระบวนการยุติธรรมที่มั่นคง
ส่งผลให้บุคลากรมีความรู้ ความสามารถ
และมีค่านิยมร่วมที่เหมาะสมต่อการปฏิบัติงานเพื่ออํานวยความยุติธรรมแก่ประชาชน
โดยมี นายธวัชชัย ไทยเขียว รองปลัดกระทรวงยุติธรรม
และบุคลากรในหน่วยงานที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-นายกรัฐมนตรีพบปะกลุ่มนักธุรกิจไทยที่เข้าร่วมประชุม CEO Forum
วันเสาร์ที่ 17 มีนาคม 2561
นายกรัฐมนตรีพบปะกลุ่มนักธุรกิจไทยที่เข้าร่วมประชุม CEO Forum
นายกรัฐมนตรีพบปะกลุ่มนักธุรกิจไทยที่เข้าร่วมประชุม CEO Forum
วันนี้ (17 มีนาคม 2561) ซึ่งเป็นวันแรกอย่างเป็นทางการของการเยือนเครือรัฐออสเตรเลีย เพื่อเข้าร่วมการประชุมสุดยอดอาเซียน – ออสเตรเลีย สมัยพิเศษ 2018 โดยในเวลา 09.00 น. ตามเวลาท้องถิ่น ณ โรงแรมที่พัก นายกรัฐมนตรีรับฟังบรรยายสรุปเกี่ยวกับการประชุมฯ จากนั้นนายกรัฐมนตรีพบหารือกลุ่มนักธุรกิจไทย ที่ เข้าร่วมการประชุม CEO Forum ซึ่งถือเป็นกิจกรรมคู่ขนานสําคัญก่อนการประชุมสุดยอดฯ
พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวว่า นักธุรกิจไทยได้รับเชิญให้เป็นตัวแทนหนึ่งในนักธุรกิจจากประเทศสมาชิกอาเซียน เพื่อเข้าร่วมการประชุม CEO Forum เพื่อแลกเปลี่ยนแนวทางการขยายมูลค่าการค้าและการลงทุนระหว่างกันในสาขาต่าง ๆ โดยนักธุรกิจไทยที่ได้รับเชิญมีจํานวน 5 ราย ได้แก่ ประธานเจ้าหน้าที่บริหารไมเนอร์ โฮเทล กรุ๊ป (MHG) บริษัทในกลุ่มไมเนอร์ อินเตอร์เนชั่นแนล (MINT) ประธานเจ้าหน้าที่บริหารและกรรมการผู้จัดการใหญ่ กลุ่มมิตรผล ประธานกรรมการบริษัท STP&I จํากัด กรรมการผู้จัดการใหญ่ บริษัท ช. การช่าง จํากัด (มหาชน) และเลขาธิการสมาคมธนาคารไทย
นายกรัฐมนตรีได้กล่าวขอบคุณกลุ่มนักธุรกิจทั้ง 5 รายที่เป็นผู้แทนไทยเข้าร่วมการประชุม CEO Forum ในกรอบการประชุมสุดยอดอาเซียน-ออสเตรเลีย สมัยพิเศษ ในครั้งนี้ โดยนายกรัฐมนตรียังได้สอบถามถึงประสบการณ์การลงทุน ลู่ทาง โอกาสในการขยายมูลค่าการค้าและการลงทุนระหว่างไทย – ออสเตรเลีย รวมถึงปัญหาอุปสรรคและข้อห่วงกังวลเพื่อนําไปหยิบยกหารือกับนายกรัฐมนตรีออสเตรเลีย ในบ่ายวันนี้
ด้านนักธุรกิจไทยได้กล่าวขอให้นายกรัฐมนตรีพูดคุยกับออสเตรเลียในการดูแลและอํานวยความสะดวกนักธุรกิจไทยในสาขาต่างๆที่จะช่วยให้การลงทุนมีประสิทธิภาพและเป็นประโยชน์แก่ออสเตรเลีย เช่น ด้านพลังงาน การบริหารจัดการน้ํา รวมทั้งการอํานวยความสะดวกในด้านวีซ่าและการส่งเสริมการลงทุนในด้านต่างๆ
รัฐบาลไทย-ข่าวทำเนียบรัฐบาล-สธ.ยืนยันการตรวจแบบรวมตัวอย่าง หาผู้ติดเชื้อโควิด 19 ได้รวดเร็ว ครอบคลุม คุ้มค่า
วันศุกร์ที่ 1 พฤษภาคม 2563
สธ.ยืนยันการตรวจแบบรวมตัวอย่าง หาผู้ติดเชื้อโควิด 19 ได้รวดเร็ว ครอบคลุม คุ้มค่า
กระทรวงสาธารณสุข ใช้วิธีการตรวจแบบรวมตัวอย่าง (Pooled Sample) ค้นหาผู้ติดเชื้อในชุมชนที่เสี่ยงและคาดว่าจะมีการติดเชื้อไม่มาก ทําให้รู้ผลเร็ว คุ้มค่าและประหยัดค่าใช้จ่ายในการตรวจได้ 3- 5 เท่า
กระทรวงสาธารณสุข ใช้วิธีการตรวจแบบรวมตัวอย่าง (Pooled Sample) ค้นหาผู้ติดเชื้อในชุมชนที่เสี่ยงและคาดว่าจะมีการติดเชื้อไม่มาก ทําให้รู้ผลเร็ว คุ้มค่าและประหยัดค่าใช้จ่ายในการตรวจได้ 3- 5 เท่า
บ่ายวันนี้ (1 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ศุภกิจ ศิริลักษณ์ รองปลัดกระทรวงสาธารณสุข กล่าวว่า มาตรการผ่อนปรนที่รัฐบาลประกาศอย่างเป็นทางการ จะมีรายละเอียดคู่มือในการดําเนินการออกมาในหลายกิจกรรม เช่น การออกกําลังกายในสวนสาธารณะ การรับประทานอาหารในร้าน การตัดผม ฯลฯ ซึ่งมีกิจการ/กิจกรรมมากมายไม่สามารถตอบในรายละเอียดได้ทั้งหมด จึงควรกลับมาทบทวนหลักการป้องกันว่าคนที่มีเชื้อแล้วจะนําเชื้อไปสู่คนที่ยังไม่ป่วยได้อย่างไร ซึ่งวิธีติดเชื้อมี 2 ส่วน คือ การที่ทําให้สารคัดหลั่งกระเด็นออกจากตัวไปสู่คนที่อยู่ใกล้ และเข้าทางปาก จมูกโดยตรง ดังนั้นถ้าท่านใส่หน้ากากให้กระชับใบหน้า ทั้งคนที่มีเชื้อและไม่มีเชื้อ ซึ่งขณะนี้เราใส่กันเกือบทุกคน ประมาณ 80-90 เปอร์เซ็นต์ และเว้นระยะห่าง โอกาสแพร่เชื้อก็จะมีสภาพเกือบเป็นศูนย์ ส่วนที่สองคือสารคัดหลั่งอาจติดไปกับมือของคนที่มีเชื้อไปจับสิ่งของต่างๆ เชื้อจะมีชีวิตอยู่บนสิ่งนั้นระยะเวลาหนึ่ง มีข้อมูลว่าอยู่ได้หลายชั่วโมง เมื่อมือไป